

 **MINISTRIA E DREJTËSISË**

**DREJTORIA E PËRGJITHSHME EKONOMIKE DHE SHËRBIMEVE MBËSHTETËSE**

**DREJTORIA E BUXHETIT DHE MENAXHIMIT FINANCIAR**

**SEKTORI I BUXHETIT**

Nr. \_\_\_\_\_\_Prot. Tiranë, më \_\_\_\_\_\_\_\_\_ 2023

Lënda**:** Dërgohet raporti i monitorimit për vitin 2022 për Ministrinë e Drejtësisë

**MINISTRISË SË FINANCAVE DHE EKONOMISË**

Tiranë

Në zbatim të Ligjit nr.9936, datë 26.06.2008 “Për menaxhimin e sistemit buxhetor në Republikën e Shqipërisë”, të ndryshuar, Ligjit nr.115, datë 25.11.2021 “Për buxhetin e vitit 2022”, të ndryshuar, Udhëzimit plotësues nr.1, datë 10.01.2022 “Për zbatimin e Buxhetit të vitit 2022”, të ndryshuar, Udhëzimit të Ministrisë së Financave, nr. 9, datë 20.03.2018 “Për procedurat standarte të zbatimit të buxhetit”, të ndryshuar dhe Udhëzimit nr.22 datë 17.11.2016 “Për procedurat standarde të monitorimit të buxhetit në Njësitë e Qeverisjes Qendrore”, Ministria e Drejtësisë ka analizuar realizimin e fondeve buxhetore për vitin 2022, për të gjitha programet e saj në përputhje me objektivat dhe realizimin e treguesve të performancës.

Ministria e Drejtësisë monitoron fondet buxhetore për nëntë programe;

* 1. *Planifikim, Menaxhim dhe Administrim*
	2. *Ndihma Juridike Falas*
	3. *Publikime Zyrtare*
	4. *Mjekësia Ligjore*
	5. *Sistemi i Burgjeve*
	6. *Shërbimi i Përmbarimit Gjyqësor*
	7. *Shërbimi për Çështjet e Birësimeve*
	8. *Shërbimi i Kthimit dhe Kompensimit të Pronave*
	9. *Shërbimi i Provës*

Realizimi i fondeve buxhetore për vitin 2022, sipas programeve të Ministrisë së Drejtësisë në formë tabelare, paraqitet si më poshtë:



Paraqitja grafike e fondeve të shpenzuara për vitin 2022 për Ministrinë e Drejtësisë

*Në mijë lekë*

Paraqitja grafike e realizimi të buxhetit sipas zërave kryesorë të shpenzimeve

 *në mijë lekë*

Në total për Ministrinë e Drejtësisë, për vitin 2022, fondet buxhetore janë realizuar rreth **98%.**

 Sipas zërave fondet buxhetore për vitin 2022, u realizuan;

* Shpenzimet e personelit 99%
* Shpenzimet operative 94%
* Shpenzimet kapitale 93%
* Fondi për kompensimin e ish-pronarëve rreth 100%

**Shpenzimet e personelit** janë realizuar në masën rreth 99 %. Realizimi për çdo institucion në veçanti është pasqyruar në analizat e mëposhtme.

**Shpenzimet operative** janë realizuar në masën 94%. Ky realizim vjen si rezultat i kursimeve në procedurat e prokurimit. Më hollësisht do të analizohen për çdo institucion në vijim.

**Shpenzimet kapitale** janë realizuar në masën rreth 93 %. Ky realizim vjen si rezultat i kursimeve në procedurat e prokurimit. Më hollësisht do të analizohen për çdo institucion në vijim

 Buxheti i Ministrisë së Drejtësisë për vitin 2022, paraqitet si më poshtë:

Me Ligjin Nr.115, datë 25.11.2021 “Për buxhetin e vitit 2022”, janë alokuar 11,280,132,000 lekë,

me shkresën nr.1545/1, datë 09.02.2022 të Ministrisë së Financave dhe Ekonomisë është miratuar shtesa e fondit të veçantë 10,000,000 lekësh, me shkresën nr.3086/1, datë 25.02.2022 të Ministrisë së Financave dhe Ekonomisë është miratuar shtesa e fondit për pagesë pas ndërprerjes së funksionit prej 87,614 lekësh dhe me Aktin Normativ nr.3, datë 12.03.2022 “Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar, janë pakësuar 134,388,000 lekë shpenzime personeli,dhe 169,172,000 lekë shpenzime për mallra dhe shërbimedhe 100,000,000 lekë shpenzime kapitale. Me Aktin Normativ nr.12, datë 29.07.2022, Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar, janë pakësuar “shpenzimet e personelit” me 65,000,000 lekë dhe“shpenzimet operative” janë pakësuar me 41,000,000 lekë dhe janë shtuar me 253,000,000 lekë. Me Aktin Normativ nr.17, datë 01.12.2022, Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” janë pakësuar 110,000,000 lekë. Me Aktin Normativ nr.19, datë 29.12.2022, Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar, janë pakësuar 1,500,0000,000 lekë nga fondi i kompensimit, janë shtuar 79,000,000 lekë shpenzime korrente dhe 67,140,000 lekë shpenzime kapitale. Me VKM-në 898 datë 29.12.2022 “Për mbështetje financiare të menjëhershme të punonjësve të njësive të qeverisjes së përgjithshme dhe institucioneve të arsimit të lartë publik për zbutjen e krizës” u shtuan 47,180,000 lekë në zërin shpenzime korrente. Plani i rishikuar për Ministrinë e Drejtësisë është 8,534,979,614 lekë.

 Monitorimi i Shpenzimeve dhe Produkteve sipas programeve

1. Programi “Planifikim, Menaxhim dhe Administrim”

Brenda këtij programi, planifikohen dhe monitorohen fondet buxhetore për 4 (katër) institucione;

1. *Aparatin e Ministrisë*
2. *Agjencinë Kombëtare të Falimentimit*
3. *Arkivën Shtetërore të Sistemit Gjyqësor*
4. *Qendrën e Parandalimit të Krimeve të të Miturve dhe të Rinjve*

Fondet buxhetore për vitin 2022, krahasuar me buxhetin e alokuar për periudhën raportuese janë realizuar rreth **96%**.

Më poshtë paraqesim realizimin sipas zërave kryesorë të shpenzimeve:

* + Shpenzimet e personelit 99 %
	+ Shpenzimet e tjera operative 95 %
	+ Shpenzimet kapitale të brendshme 91 %

**Realizimi i Fondeve të Programit**

 *në mijë lekë*

**Aparati i Ministrisë së Drejtësisë**

Fonet buxhetore për Aparatin e Ministrisë, u realizuan në vlerën **416,728,979 lekë**, nga **430,077,614 lekë** të planifikuara ose **97 %**

Më poshtë paraqesim realizimin sipas zërave kryesorë të shpenzimeve:

* + Shpenzimet e personelit 100 %
	+ Shpenzimet e tjera operative 96 %
	+ Shpenzimet kapitale të brendshme 92 %

Buxheti fillestar i akorduar, me Ligjin nr.115, datë 16.12.2020 “Për buxhetin e vitit 2021”, për programin Planifikim, Menaxhim dhe Administrim, ishte 690,540,000 lekë, me shkresën nr.1545/1, datë 09.02.2022 të Ministrisë së Financave dhe Ekonomisë është miratuar shtesa e fondit të veçantë prej 1,300,000 lekësh, me shkresën nr.3086/1, datë 25.02.2022 të Ministrisë së Financave dhe Ekonomisë është miratuar shtesa e fondit për pagesë pas ndërprerjes së funksionit prej 87,614 lekësh dhe me Aktin Normativ nr.3, datë 12.03.2022 “Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar, janë pakësuar 7,925,000 lekë shpenzime personeli, 20,316,000 lekë shpenzime për mallra dhe shërbime dhe 30,000,000 lekë shpenzime kapitale. Me Aktin Normativ nr.12, datë 29.07.2022, Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar, janë pakësuar “shpenzimet e personelit” me 28,000,000 lekë dhe “shpenzimet operative” me 5,000,000 lekë. Me Aktin Normativ nr.17, datë 01.12.2022, Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” janë pakësuar 110,000,000 lekë. Me Aktin Normativ nr.19, datë 29.12.2022, Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar, janë shtuar 20,0000,000 lekë ne zërin shpenzime korrente. Me VKM-në 898 datë 29.12.2022 “Për mbështetje financiare të menjëhershme të punonjësve të njësive të qeverisjes së përgjithshme dhe institucioneve të arsimit të lartë publik për zbutjen e krizës” u shtuan 2,730,000 lekë në zërin shpenzime korrente.

Plani i rishikuar për këtë program është 430,077,614 lekë.

**Realizimi i Fondeve të Aparati të Ministrisë së Drejtësisë**

 *në mijë lekë*

Aparati i Ministrisë,ka si objektiv hartimin e legjislacionit dhe përgatitjen e projektakteve në fushën e përgjegjësisë shtetërore të Ministrisë së Drejtësisë dhe dhënien e mendimit të specializuar për aktet ligjore dhe nënligjore të ardhura nga Ministritë e Linjës, monitorimin e profesioneve të lira dhe përkthimet zyrtare në fushën penale e civile, si dhe raporte monitorimi të kryera në fushën e antikorrupsionit.

* Produkti i parë është “Projektligje dhe projektvendime të hartuara dhe të vlerësusara” për të cilin janë planifikuar 1,225 dhe realizuar 1111 akte ligjore dhe nënligjore. Projektaktet për vlerësim vijnë në Ministrinë e Drejtësisë nga ministritë e linjave dhe institucione të tjera. Të gjitha aktet e ardhura për vlerësim janë vlerësuar nga specialistët e Drejtorisë së Përgjithshme të Kodifikimit dhe Hartimit të Legjislacionit.
* Produkti i dytë “Profesione të lira të monitoruara”, vlerësohet nëpërmjet inspektimeve që kryhen nga Drejtoria e Monitorimit të Profesioneve te Lira. Për këtë produkt, me Urdhrin e Ministrit të Drejtësisë nr.51, datë 03.02.2022, janë planifikuar të kryhen 40 inspektime dhe janë realizuar 28 inspektime të përgjithshme për noterë, si dhe 8 inspektime të posaçme mbi bazë ankesash. Për periudhën vitin 2022, janë realizuar edhe 16 inspektime (hetim disiplinor) për përmbarues gjyqësor privat.
* Produkti i tretë “Përkthime zyrtare të kryera në fushën penale dhe civile” nga 41977 faqe të planifikuara për tu përkthyer janë realizuar 41977 faqe ose 100%. Sektori i perkthimeve në bashkëpunim me sektorin e financës bën kontrollin e karakterereve dhe faqeve kompjuterike dhe verikon përputhshmërinë me faturën tatimore për të kaluar për likuidim. Nga sektori i përkthimeve në Ministrinë e Drejtësisë koordinohet puna që mos të sjellin vonesa për likuidimin e përkthyesve të jashtëm të liçensuar.
* Produkti i katërt “Raporte monitorimi të kryera në fushën antikorrupsion” nga 44 raporte të planifikuara për periudhën raportuese janë realizuar 44 raporte.

Për Aparatin e Ministrisë, në shpenzimet kapitale janë planifikuar 7 *projekte*. Ecuria e realizimit të tyre jepet më poshtë:

1. Projekti “Pajisje elektronike”, është realizuar në 100%.
2. Projekti “Pajisje zyre”, është realizuar në 100% direfenca janë fonde të lira.
3. Projekti “Studime Projektime”, është realizuar në 100%.
4. Projekti “Rehabilitimin emergjent i godinës së Ministrisë së Drejtësisë për shkak të tërmetit të 26.11.2019 (rikompozim ambjentesh)”, në vlerën 712,000 lekë është realizuar 100%, direfenca janë fonde të lira.
5. Projekti i “Sistemi elektronik i menaxhimit të denoncimeve mbi rekordet korruptive”, është realizuar në 100%.
6. TVSH-OMN, është realizuar, janë paguar të gjitha faturat e paraqitura nga International Monitoring Operation (IMO II) PROJEC pranë Sektorit të Financës.
7. Projekti “Furnizim dhe vendosje çilleri për godinën e Aparatit të MD”, është realizuar në 100% direfenca janë fonde të lira.

**Qendra për Parandalimin e Krimeve të të Miturve dhe të Rinjve**

Fondet buxhetore të shpenzuara për vitin 2022, krahasuar me buxhetin e alokuar për periudhën raportuese janë realizuar rreth 93 %. Realizimi sipas zërave kryesorë, rezulton si më poshtë:

* Shpenzime personeli 98 %
* Shpenzime operative 79 %
* Shpenzime kapitale 90 %

Ky institucion ka si tregues performance produktin “Të mitur të mbikqyrur” për vitin 2022 ka trajtuar 20 raste nga të cilët:

* 3 të mitur po ndiqen me kurse profesionale
* 3 të mitur janë punësuar
* 7 të mitur janë rikthyer në shkollë
* 4 të mitur me masë sigurie “arrest shtëpie”
* 2 të mitur recidivist
* 3 të mitur kanë migruar

Shpenzimet e personelit u realizuan 13,922,262lekë, nga 14,200,000 lekë të planifikuara, shpenzimet operative u realizuan 4,444,986 lekë nga 5,600,000 lekë të planifikuara dhe shpenzimet kapitale u realizuan 904,680 lekë, nga 1,000,000 lekë të planifikuara.

Nga QPKMR vitin 2022, për ralizimin e treguesit të performances, janë realizuar takime dhe trajnime sipas programeve specifike, në kuadër të parandalmit të kriminalitetit. Gjithashtu ky institucion për ralizimin e programit, ka bashkëpunuar me institucione në nivel qendror dhe lokal dhe ka lidhur marrëveshje bashkëpunimi me:

“Qendrën Kombëtare të Librit dhe Leximit”, për realizimin e pasurimit me libra të biblotekës së Institutit të të miturve Kavajë, si dhe organizimin e aktiviteteve të përbashkëta me synim zhvillimin e kulturës së leximit për të miturit që vuajnë dënimin në Institutin e të Miturve. “Shoqatën e avokatëve penalistë”, e cila ka për qëllim sigurimin e punonjësve të specializuar të profilit jurtist dhe social, me qëllim mbikqyrjen dhe trajtimin e të miturve sipas kërkesës së QPKMR dhe bashkëpunimin për zbatimin e programeve të përbashkëta. “Nismën për ndryshim shoqëror Aris”, për vendosjen në dispozicion të ambjenteve të dedikuara për ofrimin e shërbimit psoko-social. “Caritasin” dhe “Qendren për Formim dhe zhvillim” për ofrimin e shërbimeve me synim rehabilitimin dhe riintegrimin e të miturve dhe të rinjve në konflikt me ligjin, si dhe me “IPO” për implementimin e qasjes së trajnimeve dhe teknikave për zbatimin e drejtësisë miqësore për të miturit dhe të rinjtë në konflikt me ligjin.

**Arkivi Shtetëror për Sistemin Gjyqësor**

Fondet buxhetore të shpenzuara për vitin 2022, krahasuar me buxhetin e alokuar për periudhën raportuese janë realizuar rreth 91 %. Realizimi sipas zërave kryesorë, rezulton si më poshtë:

* Shpenzime personeli 98 %
* Shpenzime operative 88 %
* Shpenzime kapitale 60 %

Shpenzimet e personelit janë realizuar 12,600,000 lekë nga 12,343,023 të planifikuara ose 98 %. Shpenzimet operative janë realizuar 5,656,649 nga 6,440,000 lekë të planifikuara ose 88 %. Produkti i këtij institucioni është “Përthithja e fondeve arkivore të gjykatave”. Për vitin 2022, nga 30,000 dosje që janë të planifikuara janë përthithur 25,945 dosje të dërguara nga gjykatat dhe prokuroria.

**Agjencia Kombëtare e Falimentimit**

Fondet buxhetore të shpenzuara për vitin 2022, krahasuar me buxhetin e alokuar për periudhën raportuese janë realizuar rreth 94 %. Realizimi sipas zërave kryesorë, rezulton si më poshtë:

* Shpenzime personeli 95 %
* Shpenzime operative 87%
* Shpenzime kapitale 95 %

Shpenzimet e personelit janë realizuar 6,547,105 lekë nga 6,900,000 lekë të planifikuara ose 95 %. Shpenzimet kapitale janë realizuar 99,600 lekë nga 105,000 lekë të planifikuara. Shpenzimet operative janë realizuar 819,237 lekë, nga 944,000 lekë të planifikuara.

Agjencia Kombëtare e Falimentimit ka planifikuar produktin mbikqyrja dhe licencimi i administratorëve te Falimentit për periudhën raportuese ka realizuar 20 mbikqyrje të administratorëve të falimentimit dhe rinovim të licencave nga 25 te planifikuara për vitin 2022.

1. **Programi “Ndihma Juridike”**

Fondet buxhetore për vitin 2022, krahasuar me buxhetin e alokuar për periudhën raportuese janë realizuar rreth 78%. Realizimi sipas zërave kryesorë, rezulton si më poshtë:

* Shpenzime personeli 98 %
* Shpenzime operative 61 %
* Shpenzime kapitale 91%

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.115, datë 25.11.2021 “Për buxhetin e vitit 2022”, për Ndihmën Juridike është 84,000,000 lekë, me shkresën nr.1545/1, datë 09.02.2022 të Ministrisë së Financave dhe Ekonomisë është miratuar shtesa e fondit të veçantë prej 200,000 lekësh, me Aktin Normativ nr.3, datë 12.03.2022 “Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar, janë pakësuar 700,000 lekë shpenzime personeli dhe 4,600,000 lekë shpenzime për mallra dhe shërbime. Me Aktin Normativ nr.12, datë 29.07.2022, Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar janë pakësuar “shpenzimet operative” me 11,000,000 lekë. Plani i rishikuar për këtë program është 47,200,000 lekë.

Shpenzimet e personelit janë realizuar 19,950,136 lekë nga 20,300,000 lekë të planifikuara, ose 98 %. Shpenzimet operative janë realizuar 15,705,601 lekë nga 25,600,000 lekë, në masën 61%, pasi likuidimi i avokatëve ofrues të ndihmës juridike dytësore bëhet në momentin që vendimet gjyqësore marrin formë të prerë, kjo sjell vonesa në realizimin e fondeve për pagesat e avokatëve.

Për për vitin 2022, janë administruar në total 761 vendime juridike dytësore.

Fondet e alokuara për transferta korrente të brendshme në vlerën 8,000,000 lekë, të cilat janë planifikuar për financimin e Organizatave Jofitimprurëse, nuk janë realizuar. Ky fond nuk u përdor gjatë vitit 2022 për arsye se nga OJF-të që aplikuan nuk përfitoi asnjëra mbështetje financiare.

Ky program për vitin 2022 ka parashikuar 2 produkte:

* Produkti i parë është dhënia e ndihmës Juridike Parësore dhe Dytësore nga 1349 raste të planifikuara janë realizuar 587 raste.
* Produkti i dytë është dhënia e ndihmës juridike për gratë perfituese sipas ligjit, nga 2024 raste të planifikuara janë realizuar 679 raste.

Të dy produktet nuk janë realizuar plotësisht pasi një vendim gjyqësor për dhënie ndihme juridike zgjat në kohë dhe likujdimi i avokatëve bëhet në momentin që vendimi merr formë të prerë.

Fondet buxhetore për shpenzimet kapitale janë planifikuar 2,000,000 lekë, dhe janë realizuar 1,181,878 lekë, nga të cilat:

Blerje pajisje zyre janë planifikuar 800,000 lekë, dhe janë realizuar në vlerën 701,880 lekë.

Blerje pajisje elektronike janë planifikuar 500,000 lekë dhe janë realizuar në vlerën 479,998 lekë.

**3. Programi “Publikime Zyrtare”**

Shpenzimet buxhetore për vitin 2022, krahasuar me buxhetin e alokuar për periudhën raportuese janë realizuar rreth 93 %. Realizimi sipas zërave kryesorë, rezulton si më poshtë:

* + Shpenzimet e personelit 97%
	+ Shpenzimet e tjera operative 79%
	+ Shpenzimet kapitale 87%

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.115, datë 25.11.2021 “Për buxhetin e vitit 2022”, për Qedrën e Botimeve Zyrtare është 59,500,000 lekë, me shkresën nr.1545/1, datë 09.02.2022 të Ministrisë së Financave dhe Ekonomisë është miratuar shtesa e fondit të veçantë prej 200,000 lekësh, me Aktin Normativ nr.3, datë 12.03.2022 “Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar, janë pakësuar 858,000 lekë shpenzime personeli dhe 2,320,000 lekë shpenzime për mallra dhe shërbime. Me Aktin Normativ nr.12, datë 29.07.2022, Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar janë pakësuar “shpenzimet operative” me 3,000,000 lekë.

Plani i rishikuar për këtë program është 45,522,000 lekë.

Shpenzimet e personelit janë realizuar 31,610,304 lekë nga 32,442,000 lekë të planifikuara për vitin 2022 ose 95%. Shpenzimet operative janë realizuar 8,784,581 lekë nga 11,080,000 lekë të planifikuara ose 79%. Mos realizimi 100% i shpenzimeve operativetë ka ardhur si rezultat i fondeve të kursyera nga prokurimet e realizuara, të fondeve të rezervuara për shpenzime korrente (energji, uje, posta korriere, sherbime telefonike), të fondeve të rezervuara për lidhjen e minikontratave te marrëveshjeve kuadër qe ka lidhur QBZ për mallra dhe shërbime.

Për shpenzimet kapitale, është parashikuar projekti “Rikonstruksion i godinës së QBZ” në vlerën 1,475,000 lekë i cili është realizuar 100% dhe projekti blerje pajisje elektronike/informatike nga 525,000 lekë të planifikuara është realizuar 274,800 lekë. Diferenca janë fonde të kursyera.

Në këtë program, për vitin 2022 janë parashikuar 4 produkte:

 “Botimi i akteve në fletoren zyrtare brenda afateve ligjore”, nga 190 akte të planifikuara për tu botuar, janë realizuar 180 botime ose 95%. Numri i akteve të ardhura për botim ka qenë më i vogël se planifikimi. Botimet janë realizuar të gjitha në kohë dhe brenda afatave ligjore.

“Botimi i kodeve dhe përmbledhëseve të legjislacionit të përditësuara, në kohë reale”, janë planifikuar 11 tituj botimesh dhe janë realizuar 11, ose 100%.

“Botimi i akteve në buletinin e njoftimeve zyrtare brenda afateve ligjore”, janë planifikuar 48 dhe realizuar 40. Ky produkt është realizuar 83 %, pasi numri i paraqitur pranë Qendrës së Botimeve Zyrtare ka qënë më i vogël se sa parashikimi.

“Botimi elektronik i fletores zyrtare, Buletinit të njoftimeve zyrtare, kodeve dhe përmbledhëseve të legjislacionit”, nga 249 buletine të planifikuara janë botuar 231 buletine, ose rreth 93 %. Numri i akteve të ardhura për botim ka qënë më i vogël se sa parashikimi.

1. **Programi “Mjekësia Ligjore”**

Shpenzimet buxhetore për vitin 2022, krahasuar me buxhetin e alokuar për periudhën raportuese janë realizuar rreth 97%. Realizimi sipas zërave kryesorë, rezulton si më poshtë:

* + Shpenzimet e personelit 97%
	+ Shpenzimet e tjera operative 98 %
	+ Shpenzimet kapitale 97 %

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.115, datë 25.11.2021 “Për buxhetin e vitit 2022”, për Institutin e Mjekësisë Ligjore është 93,000,000 lekë, me shkresën nr.1545/1, datë 09.02.2022 të Ministrisë së Financave dhe Ekonomisë është miratuar shtesa e fondit të veçantë prej 200,000 lekësh, me Aktin Normativ nr.3, datë 12.03.2022 “Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar, janë pakësuar 1,150,000 lekë shpenzime personeli dhe 4,200,000 lekë shpenzime për mallra dhe shërbime.

Plani i rishikuar për këtë program është 83,350,000 lekë.

Shpenzimet e personelit janë realizuar 35,623,374 lekë nga 36,850,000 lekë të planifikuara ose 97%. Shpenzimet operative janë realizuar 40,749,017 lekë nga 41,500,000 lekë të planifikuara, rreth 98 %.

Në këtë program, për vitin 2022 janë parashikuar dy produkte;

1. Akte ekspertimi, janë kryer 15,681 akte ekspertimi nga 17,000 akte ekspertimi të planifikuara për periudhën raportuese.
2. Akte ekspertimi të realizuara për shkak të dhunës seksuale, janë kryer 78 akte ekspertimi nga 100 akte ekspertimi te planifikuara për periudhën 8 mujore.

Shpenzimet kapitale të planifikuara për “Blerje pajisje autopsie dhe laboratorike” dhe “Blerje pajisje elektronike”, janë realizuar 100%.

1. **Programi “Sistemi i Burgjeve”**

Shpenzimet buxhetore për vitin 2022, krahasuar me buxhetin e alokuar për periudhën raportuese janë realizuar rreth 97%. Realizimi sipas zërave kryesorë, rezulton si më poshtë:

* + Shpenzimet e personelit 99%
	+ Shpenzimet e tjera operative 94%
	+ Shpenzimet kapitale 93.4%

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.115, datë 25.11.2021 “Për buxhetin e vitit 2022”, për Sistemin e Burgjeve ka qënë 6,269,900,000 lekë, me shkresën nr.1545/1, datë 09.02.2022 të Ministrisë së Financave dhe Ekonomisë është miratuar shtesa e fondit të veçantë prej 7,200,000 lekë, me Aktin Normativ nr.3, datë 12.03.2022 “Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar, janë pakësuar 112,225,000 lekë shpenzime personeli, 126,700,000 lekë shpenzime për mallra dhe shërbime dhe 70,000,000 lekë shpenzime kapitale. Me Aktin Normativ nr.12, datë 29.07.2022, Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar janë shtuar “shpenzimet operative” me 250,000,000 lekë. Me Aktin Normativ nr.19, datë 29.12.2022, Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar, janë shtuar 59,000,000 lekë shpenzime korrente dhe 67,140,000 lekë shpenzime kapitale. Me VKM-në 898 datë 29.12.2022 “Për mbështetje financiare të menjëhershme të punonjësve të njësive të qeverisjes së përgjithshme dhe institucioneve të arsimit të lartë publik për zbutjen e krizës” u shtuan 44,400,000 lekë në zërin shpenzime korrente. Plani i rishikuar për këtë program është 6,423,715,000 lekë.

Shpenzimet e personelit janë realizuar 4,330,695,000 lekë nga 4,292,405,770 lekë, ose rreth 99%.

Shpenzimet operative janë realizuar në vlerën 1,548,661,267 lekë nga 1,644,980,000 lekë të parashikuara për vitin 2022, ose rr 94%.

Për këtë program janë parashikuar 8 produkte për shpenzimet korrente si më poshtë:

1. Administrata Funksionale
2. Te dënuar burra të trajtuar në I.E.V.P
3. Të dënuar femra të trajtuara në I.E.V.P
4. Të dënuar të mitur të trajtuar në I.E.V.P
5. Të dënuar të trajtuar me shërbim shëndetësor
6. Të burgosur të integruar burra
7. Të burgosur të integruar femra
8. Të burgosur të integruar të mitur

Realizimi i këtyre produkteve ndikon drejtëpërsëdrejti në përmirësimin e kushteve në sistemin penitenciar.

* Administrata funksionale është realizuar plotësisht sa plani për 12-mujor i vitit 2022
* ‘’Të burgosur burra të trajtuar’’ është planifikuar të trajtohen 4,974 të burgosur burra dhe janë trajtuar 5018. Ky produkt rezulton me rritje nga sa ishin ne fund të vitit si rezultat e hyrje-daljeve nga burgjet në 12-mujorin e vitit buxhetor.
* ‘’Të dënuar femra të trajtuara’’ është realizuar 94%, nga 67 gra të dënuara të trajtuara, janë trajtuar 63 gra. Ky tregues rezulton me një rënie të numrit. të të dënuarave si rezultat i hyrjeve/daljeve (burgosur/paraburgosur) sipas vendimeve te gjykatës gjatë vitit 2022.
* ‘’Të dënuar të mitur të trajtuar’’ është realizuar 70%, Realizimi i këtij produkti është në varësi të hyrje daljeve për të dënuarit/e paraburgosur të mitur. Nisur nga numri faktik në fund të vitit 2021 rezulton një ulje prej 5 të dënuar të mitur për vitin 2022. Nga 23 mitur të planifikuar janë trajtuar 16 të mitur.
* ‘’Të dënuar të trajtuar me shërbim shëndetësor’’ numri i të dënuarve të trajtuar me shërbim shëndetësor është 384 raste. Kjo katekori ka pësuar rritje nga sa ishin planifikuar në fund të vitit 2021 me 40 raste.
* Tre produktet ‘’Të burgosur të integruar burra’’, ‘’Të burgosur të integruar femra’’ dhe

‘’Të burgosur të integruar të mitur’’, nuk ka patur përgjigje nga Institucionet përkatëse që merren me integrimin e të burgosurve.

Për sa i përket shpenzimeve kapitale ato janë realizuar rreth 93,4% krahasuar me planin e periudhës, nga 418,473,466 lekë të parashikuara, janë realizuar rreth 448,040,000 lekë.

Më poshtë po listojmë të gjitha projektet e planifikuara për vitin 2022, për Programin e Burgjeve, ku realizimi i tyre ndikon ndjeshëm në realizimin e objektivave të parashikuara në funksion të reformës në sistemin penitenciar.

* “Blerje automjete për sistemin e burgjeve”, vlera 130,750,000 lekë realizuar 100%. Në këtë zë përfshihen blerja autoburgje/autombulanca për Drejtorinë e Përgjithshme të Burgjeve dhe blerja e një automjeti për Shërbimin e Kontrollit të Brendshëm të Burgjeve. Ka përfunduar procesi i tenderimit janë nënshkruar kontratata per mallin e planifikuar dhe janë likujduar plotësisht.
* “Blerje pajisje të ndryshme për Sistemin e Burgjeve” janë planifikuar 86.150.000 lekë realizuar 96.74%. Ky projekt është i ndarë sipas nënprojekteve të mëposhtme:
* Blerje pajisje logjistike planifikuar nga Drejtoria e Përgjithshme e Burgjeve në vlerën 49.150.000 lekë për të cilat janë nënshkruar kontratat:
* Blerje gjeneratori në vlerën 16.794.000 lekë.
* Blerje pajisje zyre në vlerën 2.977.200 lekë
* Blerje ene guzhine në vlerën 6.149.880 lekë.
* Blerje pajisja logjistike në vlerë 20.874.000 lekë.
* Blerje pajisje Kontrollin dhe Monitorimin Elektronik për sistemin 41 BIS në vlerën 850.800 lekë.
* Blerje pajisje TIK planifikuar nga Drejtoria e Përgjithshme e Burgjeve në vlerën 36.000.000 lekë
* Pajisje të ndryshme për sistemin e burgjeve planifikuar për SHKBB-në në vlerën 1.000.000 lekë .
* “Studime Projektime”, në vlerën 20.000.000 lekë, financim nga fondet e ndërtimit për projektin e IEVP Lezhë institucion i prekur nga dëmtimet e tërmetit. Ky projekt nuk është prokuruar në vitin 2022 sipas planifikimit, pasi dështoi procedura e prokurimit.
* “Rikonstruksion i godinave Pojskë, Pogradec në vlerë 44,250,000 lekë projekt në vazhdim, realizuar 92%.
* Sisteme ftohje/ngrohje për IEVP Shkodër në vlerën 17.000.000 lekë realizuar 100%.
* “Sistemi i menaxhimit elektronik të hyrje-daljeve të vizitoreve në IEVP” në vlerë 145.290.000 leke. Ky projekt është planifikuar për dy vite 2022-2023 me vlerë të plotë të implementimit të projektit prej 147.289.440 lekë. Realizimi për 2022 është 100%.
* “Rikonstruksion i infrastrukturës së furnizimit me energji elektrike në IEVP “në vlerën 3.600.000lekë, realizuar 97%.
* Tvsh detyrim doganor në vlerën 1.000.000 lekë realizuar 100%.
1. **Programi “Shërbimi i Përmbarimit Gjyqësor”**

Shpenzimet buxhetore për vitin 2022, krahasuar me buxhetin e alokuar për periudhën raportuese janë realizuar rreth 86%. Realizimi sipas zërave kryesorë, rezulton si më poshtë:

* + Shpenzimet e personelit 99 %
	+ Shpenzimet e tjera operative 65 %
	+ Shpenzimet kapitale 1 %

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.115, datë 25.11.2021 “Për buxhetin e vitit 2022”, për Drejtorinë e Përgjithshme të Përmbarimit është 155,560,000 lekë, me shkresën nr.1545/1, datë 09.02.2022 të Ministrisë së Financave dhe Ekonomisë është miratuar shtesa e fondit të veçantë prej 400,000 lekësh, me Aktin Normativ nr.3, datë 12.03.2022 “Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar, janë pakësuar 3,050,000 lekë shpenzime personeli dhe 3,056,000 lekë shpenzime për mallra dhe shërbime. Me Aktin Normativ nr.12, datë 29.07.2022, Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar janë pakësuar “shpenzimet e personelit’ me 6,000,000 lekë dhe “shpenzimet operative” me 5,000,000 lekë.

Plani i rishikuar për këtë program është 128,744,000 lekë.

Shpenzimet e personelit janë realizuar 102,980,830 leke, nga 103,950,000 lekë të planifikuara ose rreth 99 %. Shpenzimet operative u realizuan 23,194,000 lekë, nga 23,034,486 lekë të planifikuara ose 99 %. Shpenzimet kapitale u realizuan 1,566,560 lekë,nga 1,600,000 lekë të planifikuara, ose rreth 98%.

Shërbimi i Përmbarimit Gjyqësor për vitin 2022 ka parashikuar të realizojë 4 objektiva;

1. *“Tituj Ekzekutivë që kanë marrë zgjidhje ligjore”* është realizuar rreth 63%, ose nga 13,621 tituj ekzekutive të parashikuar, janë ekzekutuar 8508 tituj.
2. *“*Urdhëra mbrojtje të regjistruar” është realizuar 100%, jane parashikuar dhe realizuar 1040 urdhëra mbrojtje nga Shërbimi Përmbarimor Gjyqësor.
3. *“Pensione ushqimore dhe takim me fëmijët’* është realizuar 100%, jane parashikuar dhe realizuar 9469 çështje.
4. *“Aministratë Funksionale”* është realizuar sipas parashikimit.

Shpenzimet kapitale nga 1,600,000 lekë të planifikuara janë realizuarr 1,566,560 lekë për blerjen e pajisje elektronike dhe pajisje zyre.

1. **Programi “Shërbimi për Çështjet e Birësimeve”**

Fondet buxhetore për vitin 2022, krahasuar me buxhetin e alokuar për periudhën raportuese janë realizuar rreth **83%.** Realizimi sipas zërave kryesorë, rezulton si më poshtë:

* + Shpenzimet e personelit 84 %
	+ Shpenzimet e tjera operative 81 %
	+ Shpenzime kapitale 87 %

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.115, datë 25.11.2021 “Për buxhetin e vitit 2022”, për Komitetin Shqiptar të Birësimeve është 15,800,000 lekë, me shkresën nr.1545/1, datë 09.02.2022 të Ministrisë së Financave dhe Ekonomisë është miratuar shtesa e fondit të veçantë prej 100,000 lekësh, me Aktin Normativ nr.3, datë 12.03.2022 “Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar, janë pakësuar 275,000 lekë shpenzime personeli dhe 460,000 lekë shpenzime për mallra dhe shërbime.

Plani i rishikuar për këtë program është 13,165,000 lekë.

Shpenzimet e personelit janë realizuar 8,191,522 lekë, nga 9,725,000 lekë të planifikuara ose 84 %, pasi në Komitetin Shqiptar të Birësimeve kanë qëne 2 vende vakante. Shpenzimeve operative janë realizuar 2,621,104 lekë nga 3,240,000 lekë të planifikuara, rreth 81%.

Shërbimi për Çështjet e Birësimeve për vitin 2022, ka parashikuar produktin *“Kërkesa për birësim të shqyrtuara”* i cilinga 35 kërkesa për birësime të parashikuara për vitin 2022, janë realizuar 34 kërkesa për birësim.

Për shpenzimet kapitale janë planifikuar 2 projekte si më poshtë:

1. “Pajisje zyre”, është realizuar 100% nga 80,000 lekë të planifikuara, janë realizuar 73,000 lekë dhe janë blerë dy pajisje zyre.
2. “Pajisje elektronike”, janë realizuar 100%, nga 120,000 lekë të planifikuara, janë realizuar 101,000 lekë.
3. Programi “Shërbimi i Kthimit dhe Kompensimit të Pronave”

Në këtë program, shpenzimet buxhetore për vitin 2022, krahasuar me buxhetin e alokuar për periudhën raportuese janë realizuar rreth 99.7%.

Realizimi sipas zërave kryesorë, rezulton si më poshtë:

* + Shpenzimet e personelit 98%
	+ Shpenzimet e tjera operative 94%
	+ Shpenzime kapitale 98%
	+ Shpenzime për kompensimin e ish-pronarëve 100%

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.115, datë 25.11.2021 “Për buxhetin e vitit 2022”, për Agjencinë e Trajtimit të Pronave është 3,755,000,000 lekë, me shkresën nr.1545/1, datë 09.02.2022 të Ministrisë së Financave dhe Ekonomisë është miratuar shtesa e fondit të veçantë prej 200,000 lekësh, me Aktin Normativ nr.3, datë 12.03.2022 “Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar, janë pakësuar 4,840,000 lekë shpenzime personeli dhe 5,540,000 lekë shpenzime për mallra dhe shërbime. Me Aktin Normativ nr.12, datë 29.07.2022, Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar janë pakësuar “shpenzimet e personelit’ me 20,000,000 lekë dhe “shpenzimet operative” me 17,000,000 lekë.

Plani i rishikuar për këtë program është 3,707,820,000 lekë.

Shpenzimet e personelit janë realizuar në masën 142,542,409 lekë, nga 144,760,000 lekë të planifikuara, ose rreth 98%. Shpenzimet operative janë realizuar 27,433,563 lekë nga 29,060,000 lekë të planifikuara, rreth 94%.

Shërbimi për Kthimin dhe Kompesimin e Pronave për vitin 2022 ka parashikuar të realizojë 4 produkte;

1. Produkti *“Përfitues nga fondi fizik dhe financiar të kompensuar”,* është realizuar 100%, janë kompesuar 209 subjekte për kompesim nga 209 subjekte të parashikuara.
2. Produkti *“Vendimet e ankimuara në Gjykatë”,* është realizuar rreth 100%. Gjatë vitit 2022 janë mbyllur 465 çështje, nga 465 te planifikuara.
3. Projekti *“Blerje pajisje elektronike” eshte realizuar 100%,* jane blere 54 pajisje elektronikenga 54 te planifikuara.
4. Produkti *“Shpërndarja e fondit të Aluiznit”* është realizuar 100%. Ky produkt është realizuar nga të ardhurat e realizuar nga ndërtimet informale të derdhura në llogari të ATP nga ASHK, gjatë kësaj periudhe janë kompensuar 244 Subjekte, nga 244 te planifikuara.

1. **Programi “Shërbimi i Provës”**

Shpenzimet buxhetore vitin 2022, krahasuar me buxhetin e alokuar për periudhën raportuese janë realizuar rreth 99%. Realizimi sipas zërave kryesorë, rezulton si më poshtë:

* + Shpenzimet e personelit 99 %
	+ Shpenzimet e tjera operative 98 %
	+ Shpenzime kapitale 100 %

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.115, datë 25.11.2021 “Për buxhetin e vitit 2022”, për Drejtorinë e Përgjithshme të Shërbimit të Provës është 156,832,000 lekë, me shkresën nr.1545/1, datë 09.02.2022 të Ministrisë së Financave dhe Ekonomisë është miratuar shtesa e fondit të veçantë prej 200,000 lekësh, me Aktin Normativ nr.3, datë 12.03.2022 “Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar, janë pakësuar 3,365,000 lekë shpenzime personeli dhe 1,980,000 lekë shpenzime për mallra dhe shërbime. Me Aktin Normativ nr.12, datë 29.07.2022, Për disa ndryshime dhe shtesa në ligjin nr.115, datë 25.11.2021 “Për buxhetin e vitit 2022” të ndryshuar janë pakësuar “shpenzimet e personelit’ me 8,000,000 lekë.

Plani i rishikuar për këtë program është 136,240,000 lekë.

Shpenzimet e personelit janë realizuar 108,796,714 lekë nga 110,267,000 lekë të planifikuara, ose 99 %. Shpenzimet operative janë realizuar 19,936,100 lekë nga 20,410,000 lekë të planifikuara ose 98%. Shpenzimet kapitale u realizuan 3,000,000 lekë, nga 3,000,000 lekë të planifikuara, ose 100%. Me fondet e alokuara për shpenzimet kapitale është planifikuar projekti “Blerje pajisje elektronike” në vlerën 2,000,000 lekë i cili është realizuar 100%, në terma sasiore janë planifikuar blerja e 22 pajisjeve elektronike dhe është realizuar 100%. Në vlerën 1,000,000 lekë është likujduar kolaudimi i projektit “Rikonstruksion, ndërtim shtesë anësore si dhe shtesë kati në DPSHP”.

Ky program për vitin 2022 ka parashikuar të realizojë 3 produkte;

* Produkti “Persona të mbikqyrur me dënime alternative burra”, është realizuar 100%, nga 9,666 persona burra të mbikqyrur me dënime alternative, janë mbikqyrur 9,666 persona burra.
* Produkti “Gra të dënuara me dënime alternative të përfshira në programin e riintegrimit”, është realizuar 100%, nga 738 raste gra të dënuara me dënime alternative të përfshira në programin e riintegrimit, janë realizuar 738 raste. Në realizimin e këtij produkti, ka ndikuar numri i vendimeve gjyqësore të dhëna për gratë në proces riintegrimi.
* Produkti “Të mitur të mbikqyrur nga Shërbimi i Provës” është realizuar 100%, ose nga 267 të mitur të parashikuar për mbikqyrje nga Shërbimi i Provës, janë mbikqyrur 267 të mitur.

 **SEKRETARI I PËRGJITHSHËM**

 **Ismail Shehu**